אנטא, או: למי אנחנו חושבים את עצמנו? ​ עם אילן לוטנברג
2026-02-08 18:00 - 20:00 (Asia/Jerusalem) | בית רייזל, בית רייזל, כפר סבא
אחד הפרדוקסים הראשונים בהם אנו נתקלים בדרך הבודהיסטית, הוא השאלה שבכותרת, עליה סירב הבודהה לענות. לדבריו, להחזיק בדעה שיש אני או שאין אני, משמעותו להיכשל בסוגים הקיצוניים ביותר של השקפות שגויות, אשר הופכות את תרגול הדרך הבודהיסטית לבלתי אפשרי.
אולם התשובה על שאלה לו, כאשר היא נחקרת עד תומה כהוויית חיים ערה, מקפלת בתוכה את הדרך כולה – מסבל לקץ הסבל.
ייחודו של הבודהיזם בתולדות המחשבה האנושית הוא בהכחשת קיומה של ישות בעלת מהות קבועה, עצמאית ונפרדת שנקראת “אני”. על פי תורתו של הבודהה, מקורם של כל מצוקה וסבל נעוץ בהיאחזות ברעיון זה שהוא אשליה ותעתוע, ותפישת מציאות שגויה זו אינה מאפשרת לנו “לראות את הדברים כפי שהם באמת”, כלומר להתעורר או להשתחרר.

מה נדרש מאיתנו כדי להשתחרר מהיצמדות לתפיסות, למושגים, לרעיונות שלנו?

מה מונע מאיתנו להרפות את ההיאחזות בדעות, בהשקפות, באמונות שלנו?

מה מפריע לנו להניח לעצמנו להיות מה שאנחנו על פי טבענו – בלתי נפרדים מהחיים, חופשיים, אוהבים?

בקורס זה נתבונן בשאלות הללו ובמקומן בחיינו ונחקור בהן ביחד, בכנות ובלב פתוח.

ריטריט ויפאסנה קצר- 5 ימים עם ענת צחור - פברואר 2026
2026-02-10 14:00 - 15:00 | מנזר עין כרם, ירושלים
ריטריט ויפאסנה קצר, שלישי עד שבת, במנזר האחיות דה-ציון בעין כרם, בהנחיית ענת צחור.
הסדנה מתקיימת בשתיקה ובתנאים נזיריים.
התהליך אישי ולכן מתאים למתרגלים מתחילים ומנוסים.
חמישה ימי ויפאסנה הם הזדמנות נהדרת לטבילה ראשונה בשלבים הראשונים של הידע שמעניקה לנו הויפאסנה, זו גם הזדמנות למתרגלים קבועים לרענן, לחדש ולחזק את התובנות שרכשו במהלך הריטריטים הקודמים ולתחזק את התהליך והדרך.
מתרגל שמקדיש עצמו לתהליכים שעוברים בסדנת ויפאסנה עובר תהליך עמוק של התנקות ממשקעים, דפוסים ותפיסות מוטעות. מתרגל שמטפס בשלבי הויפאסנה משיג שלווה, שחרור ותובנות.
התרגול מבוסס על הלימוד של הנזיר הבורמזי מהאשי סאיידו.

ריטריט - אנאטה - ניסיון קודם בהנחיית סטיבן פולדר ואילן לוטנברג בסיוע אסף פדרמן
2026-02-27 14:30 - 18:30 | עין דור, עין דור, עין דור
אנאטה: מי אני?

ברגע שאנו מתחילים לחקור מי או מה אנחנו, מימד חדש נגלה לנו, עשיר בתובנות:

“מי אחראי על החיים שלי?”
“איך אני יכול למוסס את תחושת הנפרדות ביני לבין העולם?”
“מה אפשר לעשות כדי שהעצמי יפסיק לעמוד בדרכי כל הזמן?”
“מה היא החוויה של מה שאין לו גבולות?”
תרגול בודהיסטי של חקירת חוויית העצמי ומה שמעבר לו (“אנאטה”) עוזר לנו לקלף שכבות של התניות ואמונות, ומאפשר לנו לחיות בצורה יותר נבונה, יותר קלילה ויותר חופשיה.

קורסנגהא עם אבי פאר: עשרת הכבלים- מקורות לסבל. כלים לחופש.
2026-03-02 20:00 - 22:30 | מפגש מקוון
מרץ-אפריל 2026
עשרת הכבלים- מקורות לסבל. כלים לחופש.
שמונה מפגשים שבועיים | החל מה-2.3.26, בימי שני, 20:00-22:30
קורס אונליין (באמצעות זום)
(5 מפגשי מרץ: 2.3, 9.3, 16.3, 23.3 , 30.3 | 3 מפגשי אפריל: 13.4, 20.4, 27.4)
“קורסנגהא” משלב קורס עומק בבודהיזם (בנושא שמתחלף מדי חודשיים) עם אפשרות להיות חלק מסנגהא (קבוצת תרגול ולימוד מתמשכת וקבועה המאפשרת תמיכה וחיזוק בדרך).
המפגשים משלבים תרגול מדיטציה מונחה, אפשרות לשיתוף והרצאה על עקרונות הבודהיזם, בדגש על יישומם בחיי היומיום.
ניתן להירשם לכול “קורסנגהא” בנפרד או להמשיך לקורסים הבאים, כחלק מהשתתפות בסנגהא מחויבת ומתמשכת.
המפגשים מתאימים למתרגלים ותיקים אשר רוצים להעמיק את הידע והתרגול, כמו גם למתעניינים חדשים.
קורס מרץ-אפריל 2026:
עשרת ‘הכבלים’ (Saṃyojana) נלמדים בדרך כלל כדפוסים מנטליים עמוקים הכובלים את התודעה להזדהות ולהמשכיות של סבל.
עם זאת, ניתן להיעזר בהם כמפת דרכים לזיהוי, להבנה ולעקירה הדרגתית של מנגנוני הכבילה בדרך לשחרור.
קורסנגהא זה נעסוק ב’עשרת הכבלים’ (Saṃyojana) לא רק כגורמים לסבל ולהשתעבדות התודעה, אלא גם כמפת התמצאות מעשית בדרך השחרור.
נלמד כיצד נוצרים הכבלים, כיצד הם פועלים בחוויה היומיומית, ואילו תנאים מאפשרים את היחלשותם ואת עקירתם- על בסיס הסוטות וההבנה הפסיכולוגית של הבודהיזם המוקדם.
נושאי הקורס:

הצגת עשרת הכבלים והבחנה בין הכבלים הנמוכים והגבוהים

הקשר בין עקירת הכבלים לבין ארבעת שלבי ההתעוררות

המעבר מ”נטיות חבויות” (Anusaya) ל”כבלים פעילים”, ותפקיד המגע החושי בתהליך

כלים לעבודה עם הכבלים (הבנת המושגים: הזנה, סימן, ריקות, הפסקה ושלושת שערי השחרור)

הקשר בין עקירת הכבלים לבין פיתוח “שבעת גורמי ההתעוררות”

להאזנה לשיחות על בודהיזם של אבי פאר ביוטיוב- לחץ/י כאן
מחיר: 500 ₪
מספר המקומות מוגבל, הבטחת המקום ואישור ההצטרפות יהיו רק לאחר אישור התשלום.
אין מחסום לדהרמה. מי שמתקשה לשלם סכום זה, מוזמן/ת בלב פתוח ליצור קשר ולבדוק האפשרויות.

התמרת התודעה: בודהיצ'יטה - קורס העמקה היברידי - תל אביב בהנחיית אסף סטי אל-בר
2026-03-05 18:30 - 21:30 | בית הסנגהה, תל אביב, תל אביב
“ראשית, התאמני בתרגולי ההכנה.
התרגול הממשי, אימון בתודעה הניעורה המוסכמת
סלקי את הגורם האחד האשם בכל.
הרהרי בטוב לבם העצום של כל היצורים החיים.
תרגלי צירוף של הענקה ושל נטילה.
יש לתרגל את ההענקה ואת הנטילה לסירוגין.
ותחילה עלייך ליטול על עצמך את סבלך שלך.
על השתיים האלו להיות רכובות על גבי הנשימה.”

הבית השני בטקסט “שבע הנקודות לאימון התודעה“/ גשה צ’ה קא ווא.

המסורת של התמרת התודעה (לו-ג’ונג) אורזת את הדרך לתוך משפטים קומפקטיים וזכירים – סלוגנים – שעשויים ללוות אותנו ביום-יום ולעזור לנו לזכור את מהות התרגול. זאת ועוד היא מציעה גם תפיסה לגבי האופנים שבהם התודעה משתנה. מצד אחד היא מציעה פרקטיקות קבועות שמטות את התודעה באופן עקבי לכיוון מסוים, לצד זה היא מושכת אותנו לפעמים לקצוות, ופעמים אחרות מזכירה שכדאי להתחיל איפה שקל. תפיסות אלה משתלבות עם תהליכים מדיטטיביים, אך יש בהן תבונה רבה באשר לתרגול ביום-יום.
לאחר שהתאמנו בתרגולים המכינים, “הריפלקסיות”, נפנה במודולה השניה לפיתוח וטיפוח התודעה הניעורה המוסכמת – בודהיצ’יטה.
נישען על הטקסט של ‘שבע הנקודות’ כדי ללמוד, להיזכר ולהעמיק בעיקרי התרגול.
התוכנית השנתית מחולקת לשלוש מודולות שיתמקדו בנדבכים שונים של התרגול. זוהי המודולה השניה. ניתן להצטרף למודולה הקרובה או לשתיהן.
* כדי להצטרף נדרש ידע קודם בתרגולים המכינים
** וגם אז עדיף להשלים את המודולה הקודמת לפני הכניסה לקורס בעזרת הקלטות.
אשליית העצמי היא ככל הנראה הדבר החמקמק ביותר ביקום. אפשר לנסות לזהותה ולהחלישה, אך אפשר גם לנסות למלא את לבנו בכל היצורים החשים. תרגול זה מתחיל בפיתוח אהבה והוקרה לכל היצורים החשים, הוא ממשיך בנכונות להעניק וליטול – להעניק להם את מה שדרוש להם, לצד הנכונות ליטול מהם את סבלם.
זהו אימון, שצריך לטפח בעדינות מתוך שני דגשים שמופיעים אפילו הטקסט העתיק הזה:

“ותחילה עליך ליטול על עצמך את סבלך שלך”

חמלה עצמית היא מפתח להתפתחות בדרך הרוחנית. איננו יכולים להפלות איש, גם לא את עצמנו. כדי להיות מסוגלים להרפות מהיאחזות בעצמי, נדרשת קודם התבונה של הדאגה העצמית.
חמלה עצומה שכזו דורשת גם טיפוח של אופקהה – יציבות נפשית – שמקורה בהבנה מעמיקה והולכת של הריקות.

“כאשר הסביבה והשוכנים בה גדושים במטרדים ובמכשלות,
התמירי נסיבות עוינות והסתייעי בהן בדרך להתעוררות” (בית 3)

הכוונה הנדיבה של החמלה הגדולה היא שמאפשר להתמיר נסיבות עוינות אל הדרך. כל מפגש עם דוקהה מזכיר לנו את השליחות שלנו,
זהו אימון מרכזי על הדרך, שפוגש את חיי היום-יום ואת אופן ההתייחסות עליהם דרך התכוונות נכונה.

סנגהה – התוכנית, ככל תוכנית, מטרתה ללמוד ולהעמיק בתכנים הנלמדים. לצד זה מטרתה לתמוך בתרגול על הכרית וביום יום, וכמובן להמשיך וליצור את אבן החן השלישית – הסנגהה. לאור זאת נקדיש זמן וקשב לסנגהה, ואופן התרגול יהיה מוכוון לכך. המפגשים יכללו גם תרגילים בינאישיים שמטרתם לתמוך בהבנה וההעמקה בתכנים.
חלק מהמפגשים יהיו מפגשים עצמאיים שבהם הסנגהה תתרגל ללא מורה מתוך הנחייה פנימית. המחוייבות להשתתף במפגשים אלו היא אחת ממחויבויות הקורס.
לצדה ישנה גם הציפייה לקחת על עצמנו מחוייבות לתרגול יומי על הכרית וביום-יום.

הלוואי שכולנו, הלוואי שכולם יהיו חופשיים מסבל
הלוואי שכולנו, הלוואי שכולן, יהיו מאושרות
והלוואי שתהליכים של לימוד ותרגול משותפים יעזרו לכולנו
להרבות טוב בעולם

אימון לחיים בהשראה בודהיסטית עם ענבל הללי בלס ויובל אידו טל
2026-03-09 08:00 - 11:00 | מקוון, מקוון, מקוון
אימון לחיים היא תוכנית הדגל של פסיכו-דהרמה, המעניקה ללומדים בה את תשתיות הידע ואת תרגול המדיטציה באופן בסיסי, יסודי ומעמיק כאחד.
זוהי קפיצת הראש הראשונה והמתאימה ביותר למי שמעוניינים להעמיק בבודהיזם, לא מתוך סקרנות גרידא, אלא מתוך רצון לחולל שינוי מיטיב בחיים.

בשנה זו נתוודע לתורת הנפש הבודהיסטית באופן מעשי ועיוני, ולמדיטציה כדרך מרכזית להתבוננות ולחקירה, לקשב פתוח, ולקבלה של המתרחש בגוף ובלב.

נתוודע לאופנים בהם נוצר הסבל האנושי מתוך כשלים בהבנת העולם, העצמי והאחר, ומתוך פעולות שגויות שנובעות מהבנה זו. נכיר גם את תורת ההשתחררות הבודהיסטית, שמלמדת כיצד באמצעות אימון נכון אנו יכולים לממש בצורה טובה יותר את הפוטנציאל האדיר הגלום בתודעת האדם, לשנות את תבניות התודעה, להשתחרר מסבל מיותר ולפתח איכויות מיטיבות שנמצאות בנו.

סופ"ש ארוך • סמינר דהרמה
2026-04-03 08:00 - 17:00
שימו לב – זה איננו ריטריט בשתיקה, אלא סמינר לימוד ותרגול ובו דגש על תרגול דרך אינטראקציה ושתיקה חלקית.

מה מניע את המסע שלנו לחיים יפים ומעוררי השראה?

בסמינר דהרמה זה נחקור מהם סדרי העדיפויות שלנו, מה מניע אותנו במסע הפנימי שלנו ועל מה נוכל להשען בזמנים קשים? נחקור יחד מהם הדברים אליהם אנחנו מסורים, אילו סוגים של שיטות ותורות אנחנו אוהבים ומוקירים ואת הדרכים לחגוג את המצאותינו בנתיב הלב. נחווה את הפוטנציאל העמוק של לקיחת מקלט בשלושת אבני החן ושל נדר הבודהיסטווה.
ננוע בין שיחות, לימוד, תרגילים וחקירות לדממה ומדיטציה, באופן שיאפשר ויתמוך בהכרות ובחברות עם הסנגהה ועם הלימוד ובכניסה פנימה בתנועה הרמונית, בשמחה, בקלות ובעומק.

הסמינר כולל:
– ההעמקה בדהרמה דרך לימוד, תרגול ואינטרקציה עם המורים ועם חברות וחברי הסנגהה
– חקירת הצמתים והנושאים המחברים בין הדהרמה הבודהיסטית והחיים המודרניים, בהם נושאים של אתיקה, חברה, סגנון חיים ותרבות ועוד.
– אימון ופיתוח יכולות הנחיית קבוצת דהרמה ואופנים שונים לבטא את הדהרמה.
– חקירה, שיתוף ודיון בחוויות אישיות עמוקות.
– נתינת תשומת לב ומקום לחלקים המרכזיים בלימוד ובתרגול הבודהיסטי, הקשורים ורלוונטים לנושאי הסמינר המשתנים.
– חווית הסנגהא כמחסה, כמשאב וכמרחב לקשרי חברות.
הסמינר יכלול מדיטציות מונחות, תרגול בשתיקה, שיחות קבוצתיות, שיחות דהרמה של המורים, חקירות דהרמה (enquiry), שאלות ותשובות, לימוד (בין השאר של סוטרות או טקסטים שונים רלוונטים לנושא), וכן אימון בהנחייה, תרגול במתן שיחות ומענה לשאלות, זמן חופשי לשהייה, בישול ואכילה משותפת וזמן ליצירתיות והרהור.
הסמינר שרובו אינו מתקיים בשתיקה, מציע אפשרות נהדרת להעמיק ולפתח תובנה, הבנה וחוכמה בהשראת הדהרמה והסנגהה ומהווה הזדמנות מצויינת להכיר חברי סנגהה וללמוד ולתרגל גם באינטראקציה עם האחרים.

ריטריט במסורת מורה הזן תיך נאת האן עם חגית הרמון ודורית שיפין
2026-04-08 12:00 - 15:00 | טבחה
קצת על הריטריט:
אחת מדלתות התרגול המשמעותיות ביותר היא התרגול של היעדר-עצמי.
התרגול הזה מבקש מאיתנו להרחיב את עצמנו כדי להכיל את כל מה שהוא כבר אנחנו וטרם ראינו.
הוא גם מבקש מאיתנו לשחרר מטענים של זהות שמנהלים את חיינו ומלווים אותנו כמעין “רקע” בלתי נראה.
כדי לעשות את שני הדברים האלה אנחנו זקוקים למרחב ולשקט – אותם ניצור ביחד בריטריט..

איך יתנהל הריטריט?
מסה של תרגול יוצרת תנאים לתהליכי עומק. הריטריט יכלול תרגול, לימוד, זמן שקט, שיתוף, מדיטציה בעבודה ובאכילה, תרגולים של נגיעה באדמה ותרגול בקהילה.
ההשקטה שריטריט כזה מאפשרת סירקולציה של רבדים בתודעה שאולי פחות יוצא לנו להיפגש איתם בחיי היומיום.
יש לכך השפעה עצומה על איכות חיינו ועל יכולתנו לפעול באופן מיטיב בעולמנו המלא בפלאות כמו שהוא מלא בסבל.
הריטריט יתקיים בשתיקה נאצלת חלקית

מפגש מקוון בסדרת מפגשי שבילים רבים – דהרמה אחת: אדם מחפש משמעות – מה אומרת הדהרמה
2026-04-10 10:00 - 12:30 | מפגש מקוון
משתתפים: ד״ר נעמה אושרי, ד״ר ערן לייש, מנו כץ, שלמה בזם

מנחים: אבי פאר ואילן לוטנברג
“משמעות החיים” (מתוך ויקיפדיה):
“…פילוסופים, מדענים, פסיכולוגים, סופרים, אמנים, אנשי דת, רוח ורבים אחרים עסקו בשאלה זו לאורך השנים. חלק מהתשובות שניתנו במהלך ההיסטוריה שונות מאוד זו מזו, ועל-כן לא ניתן לומר שיש תשובה מוסכמת לשאלה כיום. …עלו גם הטענות שלשאלה זו אין תשובה או שלא ניתן למצוא את תשובתה, בגלל מוגבלותו של האדם מול היקום האינסופי.
את ההגות שעסקה בשאלה זו ניתן לחלק לשני ענפים עיקריים:
זו שנטתה לתפיסה כי לחיים יש משמעות – כי מחוץ לביטוי הפיזי של הקיום קיים דבר מה נוסף ובלתי־תלוי בו, כמו אל, אידאה, מערכת מוסר, עיקרון טרנסצדנטלי, וכדומה, המעניק לחיים את משמעותם; וזו שנטתה לתפיסה כי לחיים אין משמעות החורגת מעצם קיומו הפיזי של אדם או בעל־חיים – שכפרה בדרך כלל גם בקיום דבר מה נוסף ובלתי־תלוי כזה.”
ידועה האמרה המפורסמת של ניטשה: “מי שיש לו איזה למה שלמענו יחיה, יוכל לשאת כמעט כל איך”. על אמרה זו מבוסס ספרו של ויקטור פרנקל “האדם מחפש משמעות”. איך זה מסתדר עם הדהרמה?
במחשבה המערבית, שאלת “משמעות החיים” נובעת במידה רבה מן הרצון למצוא מטרה לקיום – עיקרון, תכלית או תפקיד שמעניקים לחיים ערך.
אבל כאשר אדם מתבונן עמוקות על חייו, הוא מגלה שכל ניסיון למצוא משמעות קבועה בעולם משתנה נידון לאכזבה. החיפוש אחר משמעות (קבועה) מחוץ לרגע הנוכחי נובע מהיאחזות ברעיון של “אני” שחייב למלא תפקיד, להיות חשוב, להמשיך להתקיים “ככה” לנצח.
הבודהה, לעומת זאת, לא הציב את שאלת “משמעות החיים” כתכלית החקירה, אלא את שאלת הסבל (דוקהה) ואת האפשרות להשתחרר ממנו.
במקום לשאול “מה משמעות החיים?”, הדהרמה מציעה לשאול: כיצד נחיה חיים בעלי ערך, תבונה ונדיבות – כאן ועכשיו?
המשמעות מתגלה לא כרעיון או עיקרון חיצוני, אלא כדרך חיים המבוססת על תרגול, תובנה, והתעוררות פנימית.
במובן זה, הדהרמה אינה מחפשת משמעות מחוץ לקיום, אלא מזמינה אותנו להבין את טבעו של הקיום עצמו.
במהלך המפגש ננסה לפקפק בתפישת “משמעות החיים” הנוכחית שלנו ונחקור:

כיצד נולד הצורך האנושי למצוא משמעות, וכיצד הוא קשור לתפיסת ה”אני”.
ההבדל בין משמעות כצורך קיומי לבין משמעות כחוויה נוכחת של חופש פנימי.
מדוע בעיני הדהרמה, משמעות החיים איננה משהו שיש למצוא – אלא משהו שמתגלה כאשר חדלים לחפש.

קורס מקוון: ויפאסנה לחיי היום-יום | ארבעת מוקדי המודעות
2026-04-13 18:00 - 20:00 | מפגש מקוון
קורס מדיטציית ויפאסנה ומודעות לחיי היום-יום לפי המסורת הבודהיסטית
מבוסס על הסוטרה הבודהיסטית: סטיפאתנה – ארבעת מוקדי המודעות.
קורס אונליין להקניית הרגלי תרגול מדיטציה ומודעות והבנת הדרך.
בהנחיית: ענת צחור.

קורס מדיטציית ויפאסנה מקוון, המבוסס על סוטרת סאטיפטנה – ארבעת מוקדי המודעות כפי שלימד הבודהה.הקורס משלב לימוד מהמקורות, תרגול מדיטטיבי מונחה ודיון חי של שאלות ותשובות, במטרה להבין כיצד מתרגלים ויפאסנה וכיצד עקרונות התרגול משתלבים בחיי היום-יום.
מהות הקורס
זהו קורס מדיטציה ומודעות, שמטרתו להעמיק בהבנת התרגול דרך חקירה ישירה של סוטרת מוקדי המודעות (Satipaṭṭhāna Sutta), סוטרה שהיא הבסיס לויפאסנה.במהלך הקורס נלמד כיצד מתרגלים ויפאסנה דרך ארבעת מוקדי המודעות, ומהם הדגשים המרכזיים של התרגול כפי שהם מופיעים בכתבים.
זהו קורס קצר וממוקד, שנועד לתת לכם את הכלים לתרגל מדיטציה בחיי היום-יום – למצוא אי של יציבות, שלווה ותבונה.

ריטריט ויפאסנה קצר – 4 ימים עם ענת צחור - אפריל 2026
2026-04-15 14:00 - 15:00 | מנזר עין כרם, ירושלים
ריטריט ויפאסנה קצר – 4 ימים בהנחיית ענת צחור במנזר עין כרם.
הריטריט מתקיים בשתיקה ולפי המסורת הנזירית.
בריטריט קצר נחווים ונלמדים השלבים הבסיסיים והיסודות של טכניקת מדיטציית ויפאסנה, והמתרגל מתחיל לטפס בסולם הידע שמאפשר תחילה של תהליכי זיכוך והבנה.
הסדנה מתאימה למתחילים ומנוסים.
התרגול מבוסס על הלימוד של הנזיר הבורמזי מהאשי סאיידו.

ריטריט • שבעת איברי ההתעוררות
2026-04-17 14:00 - 17:00 | עין דור, עין דור, עין דור
שימו לב: קיום הריטריטים בתקופה זו תלוי בהנחיות פיקוד העורף ובתנאים בשטח, ולכן ייתכנו שינויים או ביטולים גם בהתראה קצרה.
הרישום פתוח מתוך כוונה לאפשר תרגול ככל שניתן ובאופן בטוח, ובהתאם להתפתחויות.

הריטריט יוקדש לטיפוח והעמקה של שבעת איברי ההתעוררות – תשומת לב, חקירה מדיטטיבית, חיוניות, שמחה וחדווה, רוגע ונינוחות, סמאדהי ואופקהא.

איכויות תודעה ולב אלו מתוארות במסורת כאיכויות אציליות ומשחררות. כאשר הן מטופחות באופן עקבי, הן פותחות אפשרות לחופש עמוק:

“כאשר שבעת איברי ההתעוררות מטופחים, הם אציליים ומשחררים, ומובילים את המתרגל.ת להפסקה מוחלטת של הדוקהה.”

דרך תרגול בדממה, ישיבה והליכה, נלמד לזהות כיצד איכויות אלו מתהוות, כיצד ניתן להזין ולבסס אותן, וכיצד הן משתלבות לכדי דרך חיה של התעוררות וחופש.

ריטריט אביב עם הסנגהה של ד״ר ארז יוסקוביץ׳
2026-04-30 08:00 - 17:00 | עין דור, עין דור, עין דור
ריטריט זה, של סנגהת להתעורר יוקדש ללימוד ולתרגול סוטרת וימלקירטי בתרגומה החדש לעברית.
ֿסוטרת וימלקירטי היא מן הטקסטים הנועזים והמשפיעים במסורת המהאיאנה. במרכזה עומדת דמותו של
וימלקירטי, המציעה אלטרנטיבה רדיקלית לדרך הנזירית: בודהיסטווה שאינו פורש מן העולם אלא חי ופועל
בתוכו, מתרגל את הדרך מתוך ובתוך עולם החומר, היחסים והתשוקות. וימלקירטי מגלם חוכמה, אי־שניות
וחמלה לא כהתרחקות מן החיים, אלא כהעמקה מלאה בהם. הסוטרה מערערת על גבולות מקובלים בין קודש
לחול, שתיקה ודיבור, פרישה ומעורבות, ומציבה חזון חי ובלתי־מתפשר של דרך הבודהיסטווה בעולם.

סופ"ש קצר • ויפאסנה
2026-04-30 11:00 - 18:00
שימו לב: קיום הריטריטים בתקופה זו תלוי בהנחיות פיקוד העורף ובתנאים בשטח, ולכן ייתכנו שינויים או ביטולים גם בהתראה קצרה.
הרישום פתוח מתוך כוונה לאפשר תרגול ככל שניתן ובאופן בטוח, ובהתאם להתפתחויות.

מה היא מדיטציית תובנה (ויפאסנה)?
מדיטציית ויפאסנה הנה תרגול מדיטציה ששורשיו במסורת הבודהיסטית, המהווה חלק מדרך רוחנית המכוונת לחיים של שחרור ועירות. ההתעוררות לרגע ההווה מאפשרת הבנה וקבלה של טבענו ושל טבע הדברים בעולמנו. תרגול זה מכוון אותנו לקשב פנימי הפותח את ליבנו, מעמיק את הבנתנו ומאפשר להכרתנו להתבהר אל החוכמה והחמלה הנמצאות אצלנו ומכאן לחירות פנימית.

מה בקורס שמארגנת עמותת תובנה?
בין אם התנסית במדיטציית תובנה (ויפאסנה) ובין אם ברצונך להתחיל, הקורס מהווה הזדמנות להקדיש את מלוא תשומת הלב והאנרגיה לתרגול השיטה בתנאים אופטימליים. רוב היום מוקדש לתרגול של מדיטציה בהליכה ובישיבה לסירוגין, בפרקי זמן קבועים. בכל יום ניתנות הנחיות מפורטות לגבי טכניקת המדיטציה, ובערב ניתנת שיחה על ידי המורים, אשר עוסקת בעקרונות המדיטציה ובנגיעתם במציאות היומיומית והאישית של חיינו. ברוח המסורת הבודהיסטית, פועלים המורים והצוות בהתנדבות, ואינם מקבלים כל שכר. עם סיום הקורס תינתן אפשרות להעניק תרומה לכיסוי הוצאות נוספות של תובנה ותרומה למורים.

ריטריט קצר • ויפאסנה
2026-05-04 14:00 - 17:00 | עין דור, עין דור, עין דור
מה היא מדיטציית תובנה (ויפאסנה)?

מדיטציית ויפאסנה הנה תרגול מדיטציה ששורשיו במסורת הבודהיסטית, המהווה חלק מדרך רוחנית המכוונת לחיים של שחרור ועירות. ההתעוררות לרגע ההווה מאפשרת הבנה וקבלה של טבענו ושל טבע הדברים בעולמנו. תרגול זה מכוון אותנו לקשב פנימי הפותח את ליבנו, מעמיק את הבנתנו ומאפשר להכרתנו להתבהר אל החוכמה והחמלה הנמצאות אצלנו ומכאן לחירות פנימית.

מה בקורס שמארגנת עמותת תובנה?
בין אם התנסית במדיטציית תובנה (ויפאסנה) ובין אם ברצונך להתחיל, הקורס מהווה הזדמנות להקדיש את מלוא תשומת הלב והאנרגיה לתרגול השיטה בתנאים אופטימליים. רוב היום מוקדש לתרגול של מדיטציה בהליכה ובישיבה לסירוגין, בפרקי זמן קבועים. בכל יום ניתנות הנחיות מפורטות לגבי טכניקת המדיטציה, ובערב ניתנת שיחה על ידי המורים, אשר עוסקת בעקרונות המדיטציה ובנגיעתם במציאות היומיומית והאישית של חיינו. ברוח המסורת הבודהיסטית, פועלים המורים והצוות בהתנדבות, ואינם מקבלים כל שכר. עם סיום הקורס תינתן אפשרות להעניק תרומה לכיסוי הוצאות נוספות של תובנה ותרומה למורים.

ריטריט קצר • מנוחה עמוקה
2026-05-04 14:30 - 17:30 | עין דור, עין דור, עין דור
מנוחה עמוקה – שחרור דרך נינוחות
“העיקר הוא להקשיב לקצב הפנימי ולנסות לחיות לפיו. כשאדם שואל את עצמו איך הוא צריך לחיות ומה עליו לעשות, רק הכוחות שבתוכו יכולים לתת לו תשובה ודאית”. אתי הילסום
בתרגול של ‘מנוחה עמוקה’ אנו מוזמנים לחקור דרך חיים שמבקשת הקשבה למהות, דרך הרפיה מן המאמץ —כפתיחה של מרחב שקט שבו אפשר לחזור שוב ושוב לקשר ישיר, כן ובלתי-אמצעי עם חווייתנו.
אחד המאפיינים של הריטריט הוא האפשרות לתרגל גם במדיטציה בתנוחת שכיבה, בהשראת דרכה של המורה ג’איה אשמור. תנוחה זו, איננה חובה — אלא הזמנה להרפיה עמוקה של הגוף ושל התודעה.
נחקור יחד כיצד לפגוש את הקושי ללא מאבק, נשאל כיצד לפגוש את הקשיים הבלתי נמנעים של החיים במפגש ישיר ובלתי אמצעי, ללא הדחקה או הכחשה, ובד בבד להישאר בנינוחות, פתיחות ואמון? האם אפשר לתרגל ללא מאבק פנימי? מה יחסנו הפנימי לקלות, ומהן האמונות הלא-מודעות שלנו לגביה.
נוכל להכיר בפחדים שמניעים אותנו לעשייה מתמדת, ולבדוק לעומק את האמונות שמזהות בין צמיחה לסבל.
המנוחה העמוקה מאפשרת לתודעה לשחרר היאחזויות ברמות עמוקות יותר ויותר, מעודנות יותר ויותר, וכך מאפשרת שהייה חופשיה יותר ויותר. תרגול של מנוחה עמוקה מאפשר לשכבות רבות להתקלף, לנשור, לטובת מפגש עם תנועת החיים הלא-אישית העוברת דרכנו ומכוונת את צעדינו; עם מקום פנימי משוחרר, ספונטני, לא-מתלבט ולא-מבקר-את-עצמו, מקום של אנרגיה יצירתית ורחבת-לב; מקום שמחבר אותנו למה שחשוב לנו, ואל היכולות והחוזקות העמוקות שלנו, אל מעיין הכוח, החוכמה והאהבה הקיים בנו.אודל

קורסנגהא עם אבי פאר: המשלים של סוטרת הלוטוס - עומק. רלבנטיות. השראה.
2026-05-04 20:00 - 22:30 | מפגש מקוון
מאי-יוני 2026
המשלים של סוטרת הלוטוס- עומק. רלבנטיות. השראה.
שמונה מפגשים שבועיים | החל מה-4.5.26, בימי שני, 20:00-22:30
קורס אונליין (באמצעות זום)
(4 מפגשי מאי: 4.5, 11.5, 18.5, 25.5 | 4 מפגשי יוני: 1.6, 8.6, 15.6, 22.6)
“קורסנגהא” משלב קורס עומק בבודהיזם (בנושא שמתחלף מדי חודשיים) עם אפשרות להיות חלק מסנגהא (קבוצת תרגול ולימוד מתמשכת וקבועה המאפשרת תמיכה וחיזוק בדרך).
המפגשים משלבים תרגול מדיטציה מונחה, אפשרות לשיתוף והרצאה על עקרונות הבודהיזם, בדגש על יישומם בחיי היומיום.
ניתן להירשם לכול “קורסנגהא” בנפרד או להמשיך לקורסים הבאים, כחלק מהשתתפות בסנגהא מחויבת ומתמשכת.
המפגשים מתאימים למתרגלים ותיקים אשר רוצים להעמיק את הידע והתרגול, כמו גם למתעניינים חדשים.
קורס מאי-יוני 2026:
“סוטרת הלוטוס” היא אחת מן הסוטרות המרכזיות של בודהיזם המהייאנה ואולי אף הפופולרית ביותר. ייחודה הוא בכך שהיא מציעה פתרון לחוסר העיקביות בשיעורי הבודהה כפי שהם מובאים בסוטרות השונות.
שבעת המשלים המפורסמים של “סוטרת הלוטוס” מתארים כיצד הבודהה מלמד דברים שונים במצבים שונים, כ”אמצעים מועילים ” (אופאייה) שמטרתם לעזור לתלמידים אשר נמצאים ברמות שונות של התקדמות על הדרך.
אולם למרות שהבודהה מלמד דברים שונים, מדגישה “סוטרת הלוטוס” שישנו בודהיזם אחד (“גלגל אחד”) האוסף אליו בסופו של דבר את כל התלמידים מכל הזרמים.
שבעת המשלים של “סוטרת הלוטוס” פשוטים, מעשיים וקלים להבנה, אך גם בנויים בשכבות המתגלות בהדרגה-החל מהרמה הפשוטה של הבנת הסיפור, דרך הבנת הסמלים והמטפורות ועד לרמה העמוקה של תובנות הריקות והאמצעים המיומנים.
בקורסנגהא זה נעבור על שבעת המשלים של סוטרת הלוטוס, כמקורות להשראה וככלים רלבנטיים ומעשיים לתמיכה בתקופות קשות בחיינו:

משל ראשון: הבית הבוער – יסודות האמצעים המיומנים.
משל שני: האב העשיר ובנו העני- פסיכולוגיה של התעוררות
משל שלישי: הצמחים השונים – האחדות והמגוון
משל רביעי: העיר הדמיונית – הזמניות והנצחיות
משל חמישי: האבן היקרה בבגד – תורת טבע הבודהה
משל שישי: הפנינה במצנפת – היררכיה רוחנית
משל שביעי: הרופא המיומן – נצחיות ואמצעים מיומנים

בנוסף, ככל שיאפשר לנו הזמן, נלמד עליהם כחלק ממערכת אינטגרטיבית המציגה תהליכים ועקרונות
להאזנה לשיחות על בודהיזם של אבי פאר ביוטיוב- לחץ/י כאן
מחיר: 500 ₪
מספר המקומות מוגבל, הבטחת המקום ואישור ההצטרפות יהיו רק לאחר אישור התשלום.
אין מחסום לדהרמה. מי שמתקשה לשלם סכום זה, מוזמן/ת בלב פתוח ליצור קשר ולבדוק האפשרויות.

ריטריט ויפסנא בשתיקה ארבעה ימים בנאות סמדר עם סטיבן פולדר ושימי לוי
2026-05-06 12:00 - 17:00 | נאות סמדר, נאות סמדר, נאות סמדר
“כשאנחנו חוזרים אל הגוף – אנחנו חוזרים הביתה. לא לעבר, לא לעתיד – אלא אל הרגע הזה, שהוא המקום היחיד שבו החיים באמת מתרחשים.” תיך נאת האן (Thich Nhat Hanh),
ריטריט הוא הזדמנות לחזור לעצמנו, לעסוק באופן מלא בחיינו ולפתח בהירות תודעתית ואיכויות של הלב. נקדיש את הימים להיזכרות בטבע העמוק שלנו בנוכחות רכה ובעדינות, נחקור את החופש הבסיסי שלנו.
הריטריט מתקיים בשלוות יופיו הקסום של המדבר בנאות סמדר והמדבר , כך שתהיה לנו הזדמנות לחוות את השילוב בין תרגול מדיטציה בשתיקה עם שהייה בטבע, בתנאים טובים עם אולם נעים, חדרים נוחים וממוזגים.
הריטריט מתאים למתרגלים ותיקים ולמתרגלים חדשים.סטיבן

סופ"ש ארוך • ויפאסנה
2026-05-20 14:30 - 18:00 | עין דור, עין דור, עין דור

סופ״ש ארוך • מגדר, הגדרות וחמלה
2026-05-27 14:30 - 17:00 | עין דור, עין דור, עין דור
מגדר, הגדרות וחמלה
ריטריט ויפאסנה לקהילה הגאה
עם סנדיה בר-קמה ואודליה ויינברג בסיוע נטע לוי

“אל לנו לבטל את ההתייחסות לזהויות במאמצינו להתעוררות רוחנית.
ההיפך הוא הנכון, עלינו לחקור את הזהויות בדרכנו להארה.
זהות היא לא רק פוליטית, היא גם מכילה את הטבע האמיתי שלנו כשהיא נטולה מהעיוותים שאנו משייכים לה”.
Zenju Earthlyn Manuel

הדרך הבודהיסטית (הדהרמה) היא אוסף של תפיסות ותירגולים המכוונים לשחרור מסבל ולחירות.
תחושת שוני או חריגות גורמות לסבל רב למי שגדלו בחברה שבה חריגוּת נתפסת כתופעה שלילית, מפחידה ואף מעוררת אלימות. רבות’ים מאיתנו הפנימו את המסרים השליליים והפוגעניים שספגנו בשנות הילדוּת וההתבגרות

מורת רוח: בין בודהיזם לחינוך בעידן דיגיטלי ימי תרגול עם אביגיל פן ויעל דורון דרורי
2026-05-29 09:00 - 16:00 | גן הפעמונים, החורש 25, בנימינה גבעת עדה
סדרת ימי תרגול העוסקים במפגש בין חינוך עדכני ודרך הדהרמה.
בכל אחד מהימים נעמיק, נפרק, נרחיב ונרכיב מחדש מושגים מוכרים מעולם החינוך כמו הוראה, למידה והערכה.
בכל מפגש נתבונן בהיבט אחר של המעשה החינוכי, דרך דרשות, מדיטציות, וחקירה משותפת של טקסטים, שאלות ותודעה. יחד נבחן: מה קורה ללמידה כשנכנסת לתוכה רוח? מה מקומה של האי-ידיעה במרחב שממוקם כולו סביב מדידה? מהי הוראה כצורה וריקות אנושית? כיצד נוכל להרחיב את הנוכחות האנושית והרוחנית בכיתה?
נצא למסע מרתק לאור תובנות בודהיסטיות ובהתמודדות עם אתגרי המציאות הדיגיטלית.
הסדרה מיועדת לכל מי שעוסק או מתענין בחינוך, מורות ומורים, הורים, תלמידים, אנשי חינוך, ולכל מי שמעוניין להעמיק את הבנתו בחיבור שבין תודעה, אימון הרוח ופרקטיקה חינוכית בעידן ה-AI.
סדרת המפגשים מותאמת במיוחד לאנשים בעלי הכרות קודמת עם לימוד בודהיסטי, אך סקרנים כרוניים יתקבלו בברכה.

ריטריט ויפאסנה קצר עם ענת צחור במנזר עין כרם
2026-06-02 08:00 - 17:00 | מנזר האחיות ציון, ירושלים
ריטריט ויפאסנה קצר – 5 ימים, שלישי עד שבת.
2.6.2026 – 6.6.2026
בנהחיית ענת צחור.
הקורס מתקיים בשתיקה ולפי המסורת הנזירית.
בריטריט קצר נחווים ונלמדים השלבים הבסיסיים של טכניקת מדיטציית ויפאסנה והמתרגל מתחיל לטפס בסולם הידע ומחזק כוחות ותובנות.
זהו תהליך של ריפוי, יצירת שלווה ואיזון, שחרור ממכאובים ותפיסות שגויות.
הריטריט מונחה באופן אישי וקבוצתי ומתאים למתחילים ולמתרגלים מנוסים וותיקים.
למידע נוסף:
ריטריט ויפאסנה במנזר עין כרם – 5 ימים

כשהלב פצוע עם יובל אידו טל
2026-06-02 12:00 - 15:00 | מפגש מקוון
ארועים רבים בחיינו משאירים אותנו פצועים וחבולים עם לב שותת. מה עושים עם הכאב החי, החד? מה עושים עם הכאב העמום, המתפוגג אט אט צעד צעד, על פני זמן רב? ומה עם הכאב שלפחות למראית עין נראה שאינו מתפוגג כלל וכלל? איך נושאים בצורה בריאה ונבונה וחומלת ארועי עבר שממשיכים להדהד בנו בהווה?
איך עובדת קרמה, ואיך הבנת הקרמה יכולה לעזור לנו להתמודד בצורה עדינה יותר עם מכאובי החיים.
בסוגיות אלה ואחרות נבקש לגעת נגיעה עדינה וקשובה ובתוך כך להציע דרכים שונות לעבודה פנימית ובינאישית מחזקת ורכה.

ריטריט ויפאסנה קצר- 5 ימים עם ענת צחור - יוני 2026
2026-06-02 13:00 - 15:30 | מנזר האחיות מציון, עין כרם, ירושלים
ריטריט ויפאסנה קצר עם ענת צחור – יוני 2026
2.6.2026 – 6.6.2026
ריטריט ויפאסנה קצר – 5 ימים, שלישי עד שבת.
הקורס מתקיים בשתיקה ולפי המסורת הנזירית.
בריטריט קצר נחווים ונלמדים השלבים הבסיסיים של טכניקת מדיטציית ויפאסנה והמתרגל מתחיל לטפס בסולם הידע ומחזק כוחות ותובנות.
זהו תהליך של ריפוי, יצירת שלווה ואיזון, שחרור ממכאובים ותפיסות שגויות.
הריטריט מונחה באופן אישי וקבוצתי ומתאים למתחילים ולמתרגלים מנוסים וותיקים.

ריטריט • "נוכחות, פתיחות, עֵרוּת" 4 - 11 ביוני, 2026
2026-06-04 11:00 - 14:00 | עין דור, עין דור, עין דור

יום תרגול ביער עם אורי קיטה
2026-06-05 08:00 - 14:00 | יער עופר
מא הוא מונח מרכזי בתרבות היפנית המתאר את הרווח שבין הדברים, כמו המתח בין משיכות מכחול, בין ציור הדיו לדף, צליל ודממה, תנועה ועצירה, בין נשיפה ושאיפה.
מא אינו ריק בלבד, הוא חלל מיוחד המזמן נוכחות, הזדמנות לשינוי, להתעוררות ובריאה.
ביום התרגול ננסה לזהות מצבי תווך בחיינו, נקרא קצת על המא היפני והבארדו הטיבטי.
היום יתנהל בחוץ. בפינה שקטה ומוצלת בסמוך לחניון שבילי רון, ביער עופר.
נבקש שתביאו מחצלת וכרית או כיסא קל.
כובע, מים, קרם שיזוף, נעליים נוחות להליכות קצרות בשטח שאינו סלול.
מנה צמחונית בכלי להגשה משותפת, משהו לנשנש, כלי אוכל וכוס אישיים.
כלי כתיבה, עפרונות לרישום (מי שרוצה), נייר כתיבה וטואלט (אין בתי שימוש).
קפה ותה יבושלו על מדורה קטנה לאורך היום. אין צורך להביא.

מי אני? תרגול ברוח היעדר עצמי (אנאטמן), במסורת של מורה הזן תיך נאת האן
2026-06-05 09:30 - 16:00 | הספרייה, נווה שלום
מי אני? התרגול של היעדר עצמי
5-6.6.26, נווה שלום
בהנחיית חגית הרמון ודורית שיפין
אחת מדלתות התרגול המשמעותיות ביותר היא התרגול של היעדר-עצמי.
התרגול הזה מבקש מאיתנו להרחיב את עצמנו כדי להכיל את כל מה שהוא כבר אנחנו וטרם ראינו.
הוא גם מבקש מאיתנו לשחרר מטענים של זהות שמנהלים את חיינו ומלווים אותנו כמעין “רקע” בלתי נראה.
כדי לעשות את שני הדברים האלה אנחנו זקוקים למרחב ולשקט – אותם ניצור ביחד בריטריט.
לפרטטים ולהרשמה: https://forms.gle/6UPEN1Q9v3SHiFxB9
על המורות
חגית הרמון (צ’אן טהאי ניים) מתרגלת ולומדת את הדהרמה משנת 1998. הוסמכה כנזירה בפלאם ווילאג’ בשנת 2003, וכמורת דהרמה במסורת של מורה הזן תיך נאת האן בשנת 2011. לקחה חלק בריטריטים רבים בפלאם ווילאג’ וגם במסעות לימוד של תיך נאת האן ושל תלמידיו ברחבי העולם. משנת 2015 מתרגלת ומלמדת בישראל, מבוגרים וגם ילדים, ובאותה שנה גם הקימה, בשיתוף עם חברים.ות לדרך, את סנגהת ענן בתל אביב. תרגמה לעברית את ספריו של תיך נאת האן: ‘אמנות החיים’ ו’זן ואמנות הצלת הפלנטה’ (יחד עם אסנת הופמן), וכן את הספר ‘עלי דקל ריחניים’. מטפלת בשיטת IFS, טיפול מבוסס מיינדפולנס, הנהגה פנימית ותיאוריית מערכות. תלמידה ומורה.
דורית שיפין (Chan Thài Hoà) תושבת הכפר הערבי יהודי נווה שלום-ווחאת אלסלאם מאז השנים הראשונות להיווסדו. בין 2000-2010 ניהלה את המרכז הרוחני פלורליסטי בכפר. דורית שיפין מתרגלת במסורת כפר שזיף (פלאם ווילאג’) משנת 2001. כתלמידה של מורה הזן תיך נאת האן הצטרפה דורית בשנת 2015 למסדר ל”ב אחד (order of interbeing) ובשנת 2022 הוסמכה כמורת דהרמה מטעם הקהילה הבין לאומית של כפר שזיף. דורית היא גם מורה ותיקה ליוגה המשלבת לימוד ותרגול מיינדפולנס כמורה לאוכלוסיות שונות, מורה מוסמכת ל-MBSR – תוכנית להפחתת לחץ מבוססת מיינדפולנס – וחברה בצוות הכשרת מנחים לתוכנית.

מפגש מקוון בסדרת מפגשי שבילים רבים – דהרמה אחת: מתי שקרים הם אמצעים מיומנים
2026-06-12 10:00 - 12:30 | מפגש מקוון
משתתפים: ד״ר סטיבן פולדר, ד״ר ארז יוסקוביץ, יובל אידו טל, ירון בהיר שיבר

מנחים: אבי פאר ואילן לוטנברג
“משל הבית הבוער” (מתוך סוטרת הלוטוס, הוצאת פרפנצ’ה. תרגם אורי קפלן)
“שריפוטרה! מה דעתך? איש חשוב זה העניק לילדיו באופן שווה מרכבות גדולות מעוטרות באבנים יקרות – האם שיקר הוא או שלא?”
ענה שריפוטרה: “לא, המכובד בעולם! איש חשוב זה רק רצה לאפשר לילדיו להימנע מהשריפה. כל העניין היה להציל את חייהם. זה לא נקרא לשקר… וזאת מדוע? מפני שכוונתו הבסיסית של איש חשוב זה הייתה להשתמש באמצעים יעילים על מנת לגרום לילדיו להימלט…”
משל הבית הבוער משמש כדי להמחיש את העקרון של “אמצעי מיומן” (upāya). בדוגמה שבמשל, האב קורא לילדיו לצאת מן הבית הבוער בהבטחה למרכבות יקרות. הבטחה שאינה “אמת עובדתית”, אך היא אמת מנקודת מבט של חמלה: היא הדרך היחידה שבה הילדים – המסמלים ישויות הלכודות באשליה ובעולם הסבל – יכולים להינצל.
הבודהה, מתואר כמי שמשתמש לעיתים בדיבור או במעשה שנראים חלקיים, לא ישירים, ואף שקריים במובן היומיומי – אך תמיד עושה זאת מתוך כוונה טהורה של חמלה ורצון להוביל יצורים לתובנה ולשחרור.
“אמצעי מיומן” איננו מצדיק שקר במובן הרגיל של המילה, אלא מתייחס ליכולת לראות את הנסיבות, הכוחות, וההשתנות של התודעה האנושית, ולפעול באופן שמותאם למצבם של היצורים באותו רגע.
כך, הדגש עובר מהשאלה “האם זה נכון או שקרי?” אל השאלה “האם זה מועיל או משחרר?”
לפיכך, בודהיזם אינו רואה בכל “אי־אמירה של אמת” הפרה של דיבור נכון, אלא בוחן תמיד את הכוונה (cetanā) ואת תוצאת המעשה – האם הוא נובע מתודעה של חמלה ותבונה, או מתודעה של הונאה, פחד ותאווה. כאשר הכוונה טהורה, האמצעי נחשב “מיומן” – גם אם אינו תואם את האמת המילולית.
במהלך המפגש ננסה לפקפק בתפישת “מהי אמת ומהי שקר” הנוכחית שלנו ונחקור:

מה ההבדל בין שקר רגיל לבין “אמצעי מיומן” (upāya)?
כיצד הכוונה (cetanā) היא המבחן האמיתי של מוסריות בדיבור ובמעשה?
כיצד ניתן ליישם “אמצעים מיומנים” בחיי היומיום מבלי לגלוש להונאה עצמית או של אחרים?
האם הבודהה והמורים שאחריו, סיפרו “סיפורי סבתא” לתלמידיהם? והאם האמת היחסית נופלת אל תוך המסגרת הזאת.

חברות בדרך, חברות כדרך עם ענבל הללי בלס
2026-06-18 09:00 - 12:00 | מפגש מקוון
פעמים אנחנו מתחילים להתעניין ולצעוד בדרך הדהרמה לבד, ולפעמים אנחנו עושים זאת עם חברים, או מכירים חברים לדרך ומורים שהופכים לחלק בלתי נפרד מהתרגול שלנו, לפחות בתקופות מסוימות.
בדו שיח מפורסם בין אננדה לבודהה, אננדה אומר כי חברות נעלה היא מחצית מהחיים הרוחנים. הבודהה מתקן אותו ואומר לו כי חברות טובה, רעות ושותפות לדרך היא החיים הרוחניים במלואם, כאשר לנזיר יש אותן, ניתן לצפות ממנו שיטפח את הדרך כפולת השמונה, כלומר יטפח את הדרך לשחרור מסבל.
בקורס נבדוק איזה מקום יש לחברות בחיינו, ומה הופך חברות בין אנשים לחברות רוחנית, שותפות עמוקה לדרך, קרקע פורייה לצמיחה והתעוררות.

כולנו מכורים עם יובל אידו טל
2026-06-26 08:00 - 11:00 | מפגש מקוון
אם קראת את כותרת קורס הזה ואמרת ״אני לא״ – אז הקורס הזה לא בשבילך…
אנחנו מתהלכים כאן בעולם הזה לעיתים קרובות עם חור ענק בלב, שמרגיש כאילו חייבים למלא אותו במשהו. באוכל. בסקס. בעבודה. בכסף. חוויות קצה. אלכוהול. סמים. סיגריות. ריגושים. רומאנים. מסכים מרצדים עם צבעים בוהקים. חדשות. דרמות. שוקולד. סוכר. בשר. פחמימות. קפה. מותגים. קניות באינטרנט. קניות בכלל. לייקים. מחמאות. קטילות. שבח. גנאי. מחיאות כפיים. רחמים. רחמים עצמיים. ועוד ארוכה הרשימה כאורך הגלות.
כולנו מכורים לכל מיני דברים. מנקודת המבט הבודהיסטית, השאלה היא לא האם אנחנו מכורים אלא איך ולמה. אם נשאל את עצמנו מהם הדברים שאליהם אנחנו מכורים, התשובות שנקבל יהיו שונות ומגוונות וינועו על טווח שמתחיל בדברים קטנים, יומיומיים ואפילו דברים שהם לכאורה חיוביים, ועד לדברים הרי גורל ומחרבי חיים. אבל ביסודו של דבר, מזווית אחת, כלל ההתמכרויות נטועות עמוק עמוק בכמיהה שלנו לשליטה.
מזווית מעט אחרת, ההתמכרויות שלנו נטועות גם בכמיהה להתחבר עם העולם. לאהוב ולהיאהב. לבוא במגע אינטימי עם העולם הזה ועם יושביו.
כשמתעמקים בזה, נולדת תובנה: החור הזה בלב לא נועד למילוי. בדיוק כמו שתיבת התהודה של גיטרה לא נועדה למילוי. החור הזה בלב אינו אלא תיבת תהודה. תיבת תהודה שמאפשרת לנו להרגיש את העולם ברגישות. בדקיקות. היא נועדה לאפשר לעולם להרטיט את לבנו. וכשאנחנו ממלאים את החור הזה בלב, יש הרגשה – אולי – לרגע – שהצלחנו. שעכשיו אנחנו מרגישים את העולם באמת. אבל כבר ברגע הבא אנחנו מתקהים. מאבדים בדיוק את אותה הרגישות שאליה כל כך כמהנו.
המסע בקורס הזה אינו מסע מלהיות מכורים ללא להיות מכורים. אלא מסע מהסירוב להיות ריקים, להסכמה, הולכת ומעמיקה, להתרוקן כל רגע מחדש.
